C 173/8
LV
Eiropas Savienības Oficiālais Vēstnesis
15.5.2023.
Rezolutīvā daļa LESD 34. un 36. pants ir jāinterpretē tādējādi, ka tiem nav pretrunā tāds dalībvalsts tiesiskais regulējums, kurā, lai aizsargātu nepilngadīgos no audiovizuāla satura, kas var kaitēt viņu labklājībai un attīstībai, ir prasīts, lai attiecībā uz audiovizuālajiem raidījumiem, kas ierakstīti uz materiāla datu nesēja un tiek tirgoti ar tiešsaistes veikala starpniecību, iepriekš tiktu veikta pārbaudes procedūra, kā arī klasifikācija atbilstoši vecuma ierobežojumiem un attiecīgs marķējums saskaņā ar šīs dalībvalsts tiesību aktiem, pat ja attiecībā uz šiem raidījumiem jau ir veikta analoģiska procedūra, kā arī klasifikācija un marķēšana, piemērojot citas dalībvalsts tiesību aktus, ja vien šis tiesiskais regulējums ir piemērots šī mērķa sasniegšanas nodrošināšanai un nepārsniedz to, kas nepieciešams tā sasniegšanai.
Šajā ziņā apstāklim, ka daļa ierakstu, ko var tirgot attiecīgajā dalībvalstī no citas dalībvalsts, ir izslēgta no minētā tiesiskā regulējuma piemērošanas jomas, nav izšķirošas nozīmes, ja vien šāds ierobežojums neapdraud mērķa sasniegšanu.
Izšķiroša nozīme nav arī faktam, ka attiecīgajā valsts tiesiskajā regulējumā nav paredzēta atkāpe no šīs prasības, ja var pierādīt, ka šajā tiesiskajā regulējumā minētā ieraksta pircējs ir pilngadīgs.
(1)
OV C 24, 17.1.2022.
Tiesas (devītā palāta) 2023. gada 7. marta rīkojums (Bundesverwaltungsgericht (Insbruka) (Austrija) lūgums sniegt prejudiciālu nolēmumu) – Willy Hermann Service GmbH, DI/Präsidentin des Landesgerichts Feldkirch (Lieta C-561/22 (1), Willy Hermann Service) (Lūgums sniegt prejudiciālu nolēmumu – Tiesas Reglamenta 99. pants – Direktīva 2013/34/ES – 30. un 51. pants – Finanšu pārskatu publiskošana – Sodi par publiskošanas pienākuma nepildīšanu – Civiltiesas piespriesta kavējuma nauda – Administratīvā procedūra nolūkā atgūt par galīgu kļuvušo kavējuma naudu – Tiesiskais regulējums, ar kuru tiek izslēgts administratīvai tiesai no jauna izvērtēt minēto kavējuma naudu – Res judicata spēks – Efektivitātes princips – Samērīgums) (2023/C 173/10) Tiesvedības valoda – vācu Iesniedzējtiesa Bundesverwaltungsgericht (Insbruka)
Pamatlietas puses Prasītāji: Willy Hermann Service GmbH, DI Atbildētāja: Präsidentin des Landesgerichts Feldkirch
Rezolutīvā daļa Savienības tiesības ir jāinterpretē tādējādi, ka ar tām tiek pieļauts valsts tiesiskais regulējums, kurā ir paredzēts, ka administratīvajai tiesai, kas izskata prasību par sabiedrībai un tās vadītājam uzliktās kavējuma naudas atgūšanu gada finanšu pārskatu nepubliskošanas dēļ, ir saistošs civiltiesas galīgs nolēmums par šīs kavējuma naudas piespriešanu un tas apmēra noteikšanu, lai nodrošinātu tādu saistību izpildi, kas izriet no 30. un 51. panta Eiropas Parlamenta un Padomes Direktīvā 2013/34/ES (2013. gada 26. jūnijs) par noteiktu veidu uzņēmumu gada finanšu pārskatiem, konsolidētajiem finanšu pārskatiem un saistītiem ziņojumiem, ar ko groza Eiropas Parlamenta un Padomes Direktīvu 2006/43/EK un atceļ Padomes Direktīvas 78/660/EEK un 83/349/EEK, kuri ir transponēti valsts tiesībās.
(1)
Iesniegšanas datums: 24.8.2022.